
Odgovori na vprašanja na Javni razpis za sofinanciranje ureditve javne infrastrukture poslovnih con za krepitev odpornosti na naravne nesreče

	Zap.št.
	Vprašanje 
	Odgovor

	1.
	Prosimo za pojasnilo posebnega pogoja št. 5 iz poglavja 9.1, ki določa, da mora biti zemljišče, na katerem bo izvedena gradnja, ob oddaji vloge v lasti prijavitelja. V stolpcu »Dokazilo in način preverjanja« je hkrati navedeno, da se lastništvo zemljišč v primeru priloženega pravnomočnega gradbenega dovoljenja ne dokazuje posebej.

Ali prijavitelj izpolnjuje navedeni pogoj tudi, če ob oddaji vloge predloži pravnomočno gradbeno dovoljenje za celoten prijavljeni projekt, izdano na prijavitelja, pravica graditi na posameznih zemljiščih pa je zagotovljena s služnostjo ali stavbno pravico, skladno z veljavno gradbeno zakonodajo? Ali mora biti prijavitelj ne glede na predloženo pravnomočno gradbeno dovoljenje lastnik vseh zemljišč, na katerih se bodo izvajali posegi?

	Prijavitelj izpolnjuje navedeni pogoj, če ob oddaji vloge predloži pravnomočno gradbeno dovoljenje za celoten prijavljeni projekt, izdano na prijavitelja.

	2.
	V zvezi s pogoji razpisa, predvsem vezano na točko 4.2 Predmet javnega razpisa nas zanima sledeče: 
Občina ima dve poslovni coni. Prva je obstoječa, druga je še v načrtovanju, obe pa ležita zunaj poplavnega območja. Prva je obstoječa poslovna cona, kjer je del javne infrastrukture že zgrajen, občina pa načrtuje ureditev infrastrukture za njen še neurejeni del. Za drugo, novo lokalno poslovno cono, ki prav tako leži zunaj poplavnega območja, je v pripravi OPPN.
Zanima nas, ali je mogoče v okviru Javnega razpisa za sofinanciranje ureditve javne infrastrukture poslovnih con za krepitev odpornosti na naravne nesreče pridobiti sredstva za ureditev javne infrastrukture z namenom spodbujanja razvoja in širitve poslovnih con, ki so že na poplavno varnih območjih. V tem primeru projekta ne bi bila namenjena preselitvi poslovne cone s poplavno ogroženega območja, temveč spodbujanju, razvoju oziroma širitvi poslovnih con na že varnih lokacijah. Ali sta lahko zato ureditev infrastrukture v neurejenem delu obstoječe poslovne cone na poplavno varnem območju oziroma infrastrukturna ureditev nove cone na poplavno varnem območju upravičena do sofinanciranja? Če da, katere posebne pogoje mora projekt izpolnjevati, da izkazuje skladnost z namenom in cilji razpisa?

	
Širitev obstoječih con na poplavno varnem območju je upravičena zgolj v primeru, ko gre za selitev (delno ali celotno) cone iz poplavno ogroženega na poplavno varno območje.
Glede na to, da je eden izmed pogojev ob oddaji vloge na ta javni razpis predloženo pravnomočno gradbeno dovoljenje za celoten projekt, ki je predmet vloge na javni razpis, opcija brez sprejetega OPPN ne pride v poštev.
Končna presoja upravičenosti posameznega projekta bo opravljena na podlagi vsebine predložene vloge, predvidenih aktivnosti in stroškov ter preveritve izpolnjevanja vseh pogojev in meril javnega razpisa.







	3.
	Upravičen strošek je izdelava projektne in investicijske dokumentacije. Nekatere del te dokumentacije bo ostalo pred oddajo vloge, saj so preko projektne in investicijske dokumentacije ocenili potrebno delo in njihov obseg. To bodo pripravili zunanji izvajalci, za kar bo sklenjeno pravno zavezujoče naročilo, pred oddajo vloge. Ali se to že šteje za začetek upravičenosti stroškov, ki pa je skladno z razpisom z datumom oddaje vloge?
	Obdobje upravičenosti stroškov se začne z dnem oddaje vloge. Vsi stroški, ki so nastali pred datumom oddaje vloge so neupravičeni do sofinanciranja. 

Dokumentacija (projektna in investicijska), ki je bila izdelana pred datumom oddaje vloge oz. je strošek za to dokumentacijo nastal pred oddajo vloge, ni upravičena do sofinanciranja.



	4.
	1.
Ali je izgradnja parkirišča, namenjenega zaposlenim v poslovni coni, ki je predmet prijavljenega projekta, upravičen strošek na razpisu? Prosimo tudi za pojasnilo, ali je pri tem pomembno, da je parkirišče javno dostopno, ali je lahko namenjeno predvsem zaposlenim v podjetjih v poslovni coni.
2.
V tehnični rešitvi odvajanja meteornih voda so predvidena ponikovalna polja, od katerih bi bila nekatera umeščena na zemljiščih, ki niso v lasti občine. Ker so ponikovalna polja podzemna in po izvedbi ne bi omejevala nadaljnje uporabe zemljišč, za takšne lokacije pridobivamo soglasja lastnikov za gradnjo. Glede na razpisni pogoj, da mora biti investitor lastnik zemljišča, na katerem se izvajajo gradbena dela, nas zanima:
a)
Ali morajo biti vse ureditve oziroma vsi elementi tehnične rešitve umeščeni na zemljiščih v lasti prijavitelja?
b) 
Če bi bila posamezna ponikovalna polja izvedena na zemljiščih drugih lastnikov, za katera bi občina pridobila njihova soglasja, ali bi bili stroški teh polj še vedno upravičeni, če so sestavni in tehnično neločljivi del celovite rešitve odvodnjavanja meteornih voda?

	1. 
Gradnja parkirišč je upravičen strošek, če je zemljišče v lasti občine in bodo parkirišča javno dostopna. 
Parkirišča pa ne smejo biti grajena tako, da bi še dodatno povečala poplavno ogroženost cone (nepropustna, brez primernega odvodnjavanja).



2.a,b
Občina mora pridobiti služnostno pravico  za gradnjo in vzdrževanje ponikovalnih polj. Služnostna pravica mora biti vpisana v zemljiško knjigo.


	5.
	1. 
Zanima nas definicija poslovne cone po razpisnih merilih. Ker pri Merilih 1-6 navajate evidenco Spirit Invest, nas zanima sledeče: 

1.a 
Ali se kot upravičena poslovna cona za ta razpis šteje samo območje, ki je v Spirit Invest evidentirano kot poslovna cona? Sama poslovna cona je namreč večja od vpisanega evidentiranega območja, predvsem pa je na nekaterih drugih delih, ki niso evidentirani, veliko bolj poplavno ogrožena.

Ali so pri merilih 1-6 merodajni samo podatki iz Spirit Invest, ali lahko upoštevamo širše območje in pri merilih 1-6 uporabimo podatke za širše območje? Priložen je grafični prikaz za lažjo predstavo. 

	
Poslovne cone so ključni element lokalnega gospodarskega razvoja, zato občine podatke o zasedenosti in delujočih podjetjih redno sporočajo javni agenciji Spirit Slovenija. Agencija SPIRIT Slovenija samo  zagotavlja enotno nacionalno informacijsko platformo, kjer se ti podatki javno objavljajo.

Občina, na območju katere se poslovna cona nahaja, je primarni vir podatkov. Občina je dolžna zagotavljati točne in ažurne informacije o razpoložljivih zemljiščih, komunalni opremljenosti, prostih površinah ter prostorskih aktih.

Občina ima poslovne cone  evidentirane v prostorskih aktih. Območje poslovne cone je določeno v občinskih prostorskih načrtih (OPN, OPPN) 
Relevanten podatek je OPN oz. OPPN.



	
	1.b 
Ali lahko kot enoten projekt obravnavamo dve ali več poslovnih con hkrati, če gre za geografsko in ekonomsko nerazdružljivo enoto? Po trenutni evidenci bi bili to PC 3 in PC4. 




1.c 
Prav tako zanima, ali se kot upravičeni stroški štejejo zgolj posegi znotraj evidentiranih PC v Spirit Invest?  

Večina posegov, bi jih občina želela uveljavljati kot upravičen strošek, je predvidenih na glavni cesti (zgradila se bo nova cesta), ki gre skozi poslovno cono. Ta cesta pa zaradi načina evidentiranja, ki ne zajema cest, "izpade" iz evidentiranega območja, čeprav poteka tik ob meji evidentirane PC in je dostop do PC možen samo po njej. Priložen je grafični prikaz za lažjo predstavo. 
	1.b
V kolikor gre pri oznaki PC 3 za funkcionalno celoto namenjeno  stanovanjski gradnji  in pri PC 4, za specifične cone mešane (stanovanjsko-poslovne) gradnje, kjer je poleg bivanja dovoljena tudi mirna obrtna oziroma storitvena dejavnost, v resnici ne gre za dve PC temveč za dve funkcionalni celoti iste poslovne cone.


1.c
Štejejo zgolj posegi znotraj območja PC.


Enkrat navajate, da gre cesta skozi poslovno cono, nato pa da poteka ob meji evidentirane PC.
Po javno znanih podatkih je  rekonstrukcija odsekov občinskih cest (JP991972 in JP991981) v industrijski coni, ki je bila izvedena zaradi  odpravo posledic škode, ki so jo povzročile katastrofalne poplave 4. avgusta 2023, že zaključena. Obe cesti sta bili (v letih 2024 in 2025) vključeni v projekte celovite rekonstrukcije in zaključnega asfaltiranja.


V kolikor pa gre še za kakšno cesto, ki se nahaja v industrijski coni opredeljeni v OPPN in imate pravico graditi na teh zemljiščih in bo projekt skladen z ostalimi  pogoji in cilji razpisa je to lahko upravičen strošek, vse pa je odvisno od podatkov, ki bodo razvidni iz vloge.


	
	Vir podatkov o zaposlenih po posameznih podjetjih na dan 31.12.2022 pa so podatki Ajpes- letna poročila- Jolp : https://www.ajpes.si/jolp/"

Ali pravilno razumemo, da zadostuje podatek mogoče od ene od naštetih organizacij, torej ali iz letnega poročila AJPES ali iz občinskh evidenc ali od regionalno razvojnih agencij ali iz SPIRIT Invest? Če je uporabljen podatek od SPIRIT Invest, kam se ga vpiše, saj zanj ni predvidenega samostojnega stolpca?

	





Edini relevantni vir podatkov o zaposlenih, ki ga lahko uporabite so podatki  Ajpes.




	
	3. 
Imamo še vprašanje glede neskladnosti meril in točkovanja meril v razpisni dokumentaciji in na obrazcu 4. V razpisni dokumentaciji za Merilo 1 - Poplavna ogroženost poslovne cone piše, da je vredno do 50 točk. Na Obrazcu 4 pa za poplavno ogroženost točka 6.2 piše, da je možno dobiti največ 25 točk. 

	
Objavljamo popravljen razpisni obrazec 4, kjer je odpravljena napaka.










	
	
Obenem so v PPi - LETO 2023 koeficienti oškodovanosti vredni do 50 točk, torej bi bilo logično, da je 50 točk za koeficient oškodovanosti in 25 točk za poplavno ogroženost. Prosimo za pojasnilo neskladij in kako se točkujeta oba kriterija. 




	
V tabeli je odločilen podatek koeficient ocene škode/primerna poraba. Točkovanje pa je navedeno pri merilu v razpisni dokumentaciji.
Da ne bo prišlo do napačnega tolmačenja objavljamo novo tabelo, kjer bodo zapisane točke iz razpisne dokumentacije.  


	6.
	
Vezano na  Javni razpis za sofinanciranje ureditev javne infrastrukture poslovnih con za krepitev odpornosti na naravne nesreče imamo dodatno vprašanje na objavljen odgovor št. 3:
V katerih konkretnih primerih ali fazah je strošek izdelave projektne in investicijske dokumentacije potem sploh upravičen do sofinanciranja, če sta projektna in investicijska dokumentacija del priprave vloge na razpis?

	
Upravičenost stroškov izdelave projektne in investicijske dokumentacije se začne z dnem oddaje vloge.

	7.
	
V točki 7.1 razpisne dokumentacije je določeno, da mora biti izvajanje vseh aktivnosti v okviru projekta zaključeno najkasneje do 30. 9. 2028, skrajni rok za zaključek projekta pa je 31. 12. 2028.
Prosimo za pojasnilo, ali zaključek aktivnosti do 30. 9. 2028 pomeni, da mora biti za zgrajeno infrastrukturo (javno cesto) do tega datuma že pridobljeno uporabno dovoljenje. Ali zadostuje, da so dela izvedena in prevzeta (zapisnik o prevzemu, končna situacija), tehnični pregled in uporabno dovoljenje pa se lahko pridobita kasneje? 
Če se lahko pridobita kasneje, prosimo za pojasnilo, ali mora biti uporabno dovoljenje pridobljeno do 31. 12. 2028 in ali ga je treba posredovati ministrstvu.
	

Zaključek aktivnosti do 30. 9. 2028 pomeni, da mora biti za zgrajeno infrastrukturo (javno cesto) do tega datuma že pridobljeno uporabno dovoljenje.


Uporabno dovoljenje je treba posredovati ministrstvu.

	8.
	
V zvezi z vašimi odgovori z dne 23. 10 2026 prosimo za dodatna pojasnila.:

Št. 5. - 1: Ali je torej OPN/OPPN merodajna evidenca za ocenjevanje projekta po merilih na tem razpisu? Npr. če se evidenca SPIRIT Invest in Slovenia ne ujema z dejanskimi podatki OPPN, lahko uporabimo podatke iz OPPN, ki so ažurni, in se pri pojasnilih sklicujemo na OPPN? 



	
Agencija SPIRIT Slovenija samo  zagotavlja enotno nacionalno informacijsko platformo na kateri  se javno objavljajo podatki o poslovnih conah. Občina je dolžna zagotavljati točne in ažurne informacije.

Če se evidenca SPIRIT Invest in Slovenia ne ujema z dejanskimi podatki OPPN, to pomeni, da občina ne zagotavljati točne in ažurne informacije za objavo na platformi Agencije Spirit. 

Relevanten podatek je OPN oz. OPPN.



	
	
Št. 5. - 1c: Želeli bi dodatno pojasniti situacijo glede rekonstrukcije ceste JP991981. Cesta je bila (v letih 2024 in 2025) vključena v 1.fazo projekta celovite rekonstrukcije in zaključnega asfaltiranja, vendar pa je bilo v ta projekt vključenih cca.200 m te ceste (prikazano na grafiki). Ostalih cca. 400 m te ceste ni bilo vključenih v projekt, zato ta del ceste nikoli bil obnovljen. Teh 400 m želimo sedaj prijaviti na predmetni razpis. Prosimo za odgovor, ali je prijava preostalih 400 m ceste JP991981 na razpis mogoča. Prav tako nas zanima, ali lahko v tem primeru investicijo prenove preostalih 400 m ceste na razpisu obravnavamo kot 2. fazo projekta, skladno z NRP?

Dodatno pojasnjujemo, da so bila s strani MOP po Pogodbi št.: 2560-26-420518 z dne 15.10.2026 (v nadaljevanju: pogodba), Občini Prebold dodeljena sredstva za plačilo obnovitvenih del pri odpravi posledic močnih neurij z večdnevnim obilnim deževjem s poplavami in plazovi od 4. avgusta 2023 (Pogodba in Vloga v prilogi). Iz Vloge je razvidno, katera zemljišča so bila predmet prijave, na Sliki 1 pa je prikazan obseg prenove po pogodbi. Ta odsek ceste JP991981 ne bo predmet prijave na razpis.

Cesta JP991972 ni predmet prijave na ta razpis, njena prenova je v sklopu 1.faze rekonstrukcije ceste že zaključena (v letih 2024 in 2025). 

	


 








Samo  obnova ceste ni predmet tega razpisa 
Projekt mora biti skladen s cilji in predmetom razpisa.







Javno cesto in parkirišče lahko gradite na zemljišču, ki je last občine, parkirišča so potem dostopna vsem.





Rubrika odgovori na vprašanja v zvezi z JR niso namenjeni podrobnem pregledu dokumentacije, to bo predmet pregleda vloge. 

Kot smo vam že predhodno odgovorili lahko
javno cesto in parkirišče gradite na zemljišču, ki je last občine. Parkirišča morajo biti dostopna vsem.

	
	
Št. 4. - 1: Na razpis bi želeli prijaviti tako rekonstrukcijo zgoraj opisane ceste JP991981 kot tudi rekonstrukcijo parkirišča (prikaz na Sliki 1). V trenutnem NRP-ju sta ti dve investiciji vodeni ločeno. Ali lahko na razpis prijavimo obe investiciji, saj gre za fizično, ekonomsko in ciljno povsem povezana projekta (parkirišče se neposredno navezuje na cesto)? Po potrebi bi do 1. ZZI uskladili NRP tako, da bi obe investiciji združili pod eno investicijo. 



	

Pripraviti morate enotno investicijsko dokumentacijo (DIIP, PIZ ali IP), ki obravnava obe fazi oziroma oba dela skupaj.



	9.
	
Zanima nas, ali bi lahko na javni razpis kandidirale tudi občine, ki ne dosežemo praga 80 točk, v primeru, da finančna sredstva, ki so na voljo v okviru predmetnega javnega razpisa, ne bodo v celoti porabljena?

	
Ne.

Do sofinanciranja bodo upravičene vloge,
ki bodo dosegle najmanj 80 točk.


	10.
	
Od objave javnega razpisa za sofinanciranje ureditev javne infrastrukture poslovnih con za krepitev odpornosti na naravne nesreče ste spremenili prilogo razpisne dokumentacije, in sicer iz »Končna ocena škode ter izračuna primerne porabe občine za leto 2023 (PPi - LETO 2023)« v »Koeficient oškodovanosti občine v poplavah 2023«. Ali bi bilo potrebno temu ustrezno spremeniti tudi obrazec 4 v točki 6.1, ker ima navedeno še staro prilogi RD?

	
Podatki, ki so relevantni za oceno vloge se ne razlikujejo od prejšnje priloge (tabele). Popravljene so samo točke.

	
	V obrazcu 4 imate verjetno napako, in sicer je v poglavju 6 navedeno:
Vloga se bo ocenjevala na podlagi podatkov in prilog v točkah 5.1. do 5.2. tega razpisnega obrazca.

Predvidevam, da je pravilno:
Vloga se bo ocenjevala na podlagi podatkov in prilog v točkah 6.1. do 6.5. tega razpisnega obrazca.

	





Pravilno je: »Vloga se bo ocenjevala na podlagi podatkov in prilog v točkah 6.1. do 6.6. tega razpisnega obrazca.«

	11.
	Ali se lahko pri merilu 4 - Število delovnih mest v poslovni coni na dan 31.12.2022 upošteva tudi št. zaposlenih tistih podjetij, katerih sedež je registriran izven občine, v poslovni coni v občini pa opravljajo dejavnost, saj imajo tukaj svojo podružnico oz. enoto? 

	
Da. V dokumentaciji vloge mora biti to natančno razvidno (navedba podjetja in podružnice  oz. enote v poslovni coni.

	12.
	
OPN določa poslovno cono Latkova vas, kot je razvidno iz priložene grafike. Sprit Invest in Slovenia to isto območje deli na več funkcionalnih enot, kot je razvidno iz posodobljenega pregledovalnika: https://invest.spiritslovenia.si/poslovnecone?q=prebold&v=map.
Zanima nas, ali moramo kot izhodišče za preračun meril 1-6 upoštevati celotno poslovno cono, kot jo opredeljuje OPN ali samo tiste funkcionalne dele, ki se neposredno navezujejo na investicijo, v našem primeru rekonstrukcijo ceste? V tem slednjem primeru bi upoštevali zgolj PC 3 in PC 5. 

	
Kot je bilo že v prejšnjih odgovorih pojasnjeno Agencija SPIRIT Slovenija samo  zagotavlja enotno nacionalno informacijsko platformo na kateri  se javno objavljajo podatki o poslovnih conah. Občina je dolžna zagotavljati točne in ažurne informacije.








Upoštevati morate celotno poslovno cono, kot jo opredeljuje OPN.

	
	
Prav tako želimo preveriti, ali drži, da moramo glede na vrednost projekta, upoštevajoč Uredbo o enotni metodologiji za pripravo in obravnavo investicijske dokumentacije na področju javnih financ v primeru, da je za projekt glede na vrednost potreben DIIP in IP, vlogi priloži zgolj IP? 


	

Priložiti morate DIIP in IP.

	
13.
	
Občina proučuje možnost prijave samostojne investicije v črpališče meteornih oziroma razbremenjenih voda na javni razpis za krepitev odpornosti poslovnih con na naravne nesreče.

Črpališče je predvideno na parceli št. 1346/186, ki je po veljavnem OPN opredeljena kot območje centralnih dejavnosti (CU) in ni vključena v območje poslovne oziroma industrijske cone.

Seznanjeni smo z vašim odgovorom na vprašanje št. 5 (1.c), objavljenim dne 23. 10. 2026, da se kot upravičeni štejejo zgolj posegi znotraj območja poslovne cone.

Prosimo za pojasnilo, ali navedena omejitev velja tudi za protipoplavno infrastrukturo, ki je umeščena zunaj poslovne cone, vendar je funkcionalno povezana z njenim varovanjem pred poplavami. Črpališče je del načrtovanega sistema protipoplavnih ukrepov, njegova funkcija pa je odvajanje voda ob visokih vodostajih reke Save.



Ali je takšno črpališče lahko upravičen predmet sofinanciranja, če je njegov neposredni vpliv na zmanjšanje 
poplavne ogroženosti poslovne cone izkazan s projektno in hidravlično dokumentacijo?

	








Da,  če črpališče primarno ali v celoti rešuje poplavno varnost sosednje poslovne cone, vendar mora biti ta funkcionalna povezanost razvidna in natančno opredeljena  v investicijski dokumentaciji (DIIP/PIZ).

V investicijski dokumentaciji (DIIP/PIZ) in opisu projekta morate tehnično dokazati, da je to črpališče ključni element (npr. iztok meteorne kanalizacije, preprečevanje povratnega udara vode), brez katerega varovanje infrastrukture poslovne cone sploh ni mogoče.

Glede na to, da  črpališče ni vključena v območje poslovne oziroma industrijske cone in bo služilo tudi drugemu območju, se med upravičene stroške lahko uvrsti le sorazmeren delež investicije, zato mora biti  natančno izračunan delež hidravlične obremenitve črpališča, ki prihaja iz poslovne cone, da bo pravilno opredeljen finančni delež upravičenih stroškov, v ostalem delu krije stroške občina sama.

